《中秋湘南楼饯张昭州》
宋代·刘克庄

台使选良牧，诏下帝曰俞。
高牙植华艦，钱者来倾郛。
明月满丽谯，寒光映尊壶。
桂人愿少留，昭人望疾驱。
一室可为政，况乃有国都。
岭民日以耗，丁口彊半无。
洋洋紫云诏，侯其勒座隅。
道乡游息处，暇日披榛芜。
鄙拙忝投分，临风临踌躇。
颇念友离索，宁论鬼揶揄。
何繇扣铃阁，百榼倾兵厨。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。